飲散留別希仲自江州倅罷歸壁間掛廬山圖約爲象戲終席不果又約明日而纔徹余遂行
作者：李之儀
朝代：宋

paragraphs: 密雨着地三四尺，斑駁雲開日已西。
坐來指點經行處，問我何年別虎溪。
十分酒到一舉盡，笑我强飲如登梯。
燈火熒熒夜未艾，回首但覺娥眉低。
今朝未食先破趙，明日憑熊欲下齊。
門外馬嘶獨未起，據鞍纔許趨鷄啼。